Nichole Leigh Mosty vakti fyrst athygli fyrir starf sitt sem leikskólastjóri á leikskólanum Ösp þar sem hún lét sig málefni fólksins varða svo eftir var tekið . Leiðin lá í borgarstjórn fyrir Bjarta framtíð og svo afar óvænt inn á þing en Nichole er fyrsta konan af erlendum uppruna til að taka sæti á Alþingi . Nichole prýðir forsíðu nýjustu Vikunnar . Í þessum mánuði er tveggja ára afmæli #metoo - byltingarinnar og slita stysta ríkisstjórnarsamstarfs Íslandssögunnar en Nichole var áberandi í báðum þessara sögulegu atburða . Síðustu ár hefur hún starfað sem verkefnastjóri hverfaverkefnis í Breiðholti og sem sjálfboðaliði í stjórn W.O.M.A.N. . „ Ég er fædd og uppalin í Michigan í miðvesturhluta Bandaríkjanna , “ segir hún . „ Bernskan var að mestu leyti mjög venjuleg en á tímabili fluttum við oft , vegna þess að pabbi missti vinnuna . Þetta var erfitt tímabil . Ég var alltaf að mæta í nýja skóla , takast á við nýjar áskoranir og reyna að vera með . En ég geri mér grein fyrir því núna að þetta gerði mér kleift að vera svolítill „ survivor “ . “ Flókið ferli að sækja um dvalarleyfi Þegar upp var staðið voru hinir tíðu flutningar kannski blessun því Nichole þurfti á þrautseigju að halda eftir að hingað kom . „ Ég var mjög einangruð í ræstingastarfinu og lærði því ekki tungumálið . “ „ Ég kynntist Íslendingi þegar ég var í kokkanámi í Boston og við urðum ástfangin . Það var spennandi að kynnast Íslendingi þar sem þið eru svo fá . Eftir að við höfðum búið í nokkur ár í Bandaríkjunum fluttumst við saman til Íslands . Það var spennandi en líka mjög erfitt . Sérstaklega vegna þess að ég einangraðist mjög eftir komuna til landsins . Ég talaði litla sem enga íslensku og vissi ekki hvernig hversdagslegir hlutir og kerfið virkuðu hér . Ég hafði aldrei áður verið innflytjandi og mér fannst ferlið sem fylgdi því að sækja um dvalarleyfi vera flókið og erfitt . “ Nichole fékk að reyna á eigin skinni að þolinmæði þrautir vinnur allar . „ Ég fékk að lokum dvalarleyfi og var boðin vinna við mína iðn . Menntunin var samt einskis metin . Vinnuveitandinn leit ekki einu sinni á gráðuna heldur sagði bara að ég þyrfti að starfa hjá honum sem nemandi og fara í kokkanám hérlendis . Mér leist ekki á þetta . Þess vegna fór ég að vinna við ræstingar og um leið að leita mér að annarri vinnu . Ég var mjög einangruð í ræstingastarfinu og lærði því ekki tungumálið . Það háði mér mjög . “ Lestu viðtalið við Nichole í heild sinni í nýjustu Vikunni sem kemur í verslanir í dag .